คือเมื่อเดือนพฤษภาหนูมีอะไรกับแฟนไป แต่แฟนไม่เคยปล่อยข้างในค่ะคือเขาจะเอาออกไปช่วยตัวเองตลอด แล้วก็เดือนนั้นเมนส์ก็มาปกติค่ะ แต่มาช่วงปลายๆเดือนตรวจดูแล้วก็ไม่ท้อง แต่เดือนที่แล้วเมนส์ไม่มาค่ะ แต่มีเลือดออกอยู่หนึ่งวันค่ะ แต่ใส่ผ้าอนามัยแล้วก็ไม่มาอีกเลย พอมาต้นเดือนนี้ก็มีอาการเหมือนจะเป็นเมนส์ ปวดหลังปวดท้องค่ะ แล้ววันนี้ก็มีเลือดออกมานิดนึงพอใส่ผ้าอนามัยก็ไม่มาอีก คือปกติเมนส์หนูจะมาทุกเดือนค่ะ
สวัสดีค่ะการมีเพศสัมพันธ์โดยไม่ได้ป้องกัน แม้ว่าจะถึงจุดสุดยอดหรือไม่ หรือใช้การหลั่งนอกมีโอกาสเสี่ยงต่อการตั้งครรภ์ได้ เพราะในระหว่างมีเพศสัมพันธ์ น้ำหล่อลื่นที่ออกมาจากอวัยวะเพศชายจะมีอสุจิปะปนออกมาด้วยอยู่แล้ว แม้จะในปริมาณน้อยแต่ก็เสี่ยงต่อการตั้งครรภ์ได้เช่นกัน ดังนั้นแม้ว่ามีเพศสัมพันธ์แล้วไม่ถึงจุดสุดยอด หรือใช้การหลั่งนอก แต่ก็ควรใช้วิธีคุมกำเนิดอื่นด้วยเพื่อป้องกันการตั้งครรภ์ค่ะแนะนำว่า อาจลองทดสอบการตั้งครรภ์ด้วยตนเอง และควรปรึกษาแพทย์หรือเภสัชกรเพื่อรับคำแนะนำเรื่องการคุมกำเนิดที่เหมาะสมต่อไปค่ะ